  Виталий Пронин Туспуктэм udmurt.ru сайтысь Толшоре но тулыспалэ ОРВИ-ен, гриппен висисьёс уно луо, нош али, пандемия вакытэ, та висёнъёс борды коронавирус итӥське на. Котькуд нунал 150 пала муртэз больницаосы выдто, али ковид-стационаръёсын 1 сюрс 328 пала мурт кылле, 25 сюрсэз дорысен эмъяське. Со сярысь Муниципалитетъёслэн йыръёсынызы арнялы быдэ ортчись совещаниын ивортӥз Удмуртилэн Тӧроез Александр Бречалов. - Куд-ог поликлиникаосын бадӟым черодъёс кылдо, - вераз Александр Бречалов, - жаляса верано, врачъёс но висё, соослы юрттыны Ижысь медициная академиысь студентъёс потӥзы. Складъёсын эмъюм тырмыт. «Огъя Россия» партилэн «МедПоддЕРжка» проектэз мыло-кыдо ужа, улӟиз «Мы Вместе» акция но. Соос улсын эмчиослы, висисьёслы волонтёръёс юртто на. Удмуртиысь Тазалыкез утёнъя министерстволэн консультационной центрез ужа. 8-800-100-24-47 номеръя уй но, нунал но жингыртыны луэ. Со сяна колл-центрен «Инстаграм» https://www.instagram.com/callcentrcovidur/ но WhatsApp пыр +7 952 408-57-79 номеръя герӟаськыны луэ. Теги: коронавирус  